Dobre vesti, lorde Ormunde.
Rat je završen, tvoji saveznici i nećaci su pobegli.
Sada je nova kraljica na prestolu svog oca.
Čuli smo glasine.
Doduše, kad si u pokretu glasine se samo roje.
Mudra kraljica nudi pomilovanje tebi i tvojoj vojsci.
Klekni i zakuni se na odanost,
i vratićeš se u Starigrad da mirno živiš.
Imate li potporu za svoje tvrdnje?
Ili treba da se oslonim na pouzdanost i čestitost odmetnutog princa?
Veruj mi ili nemoj, ubrzo ćeš shvatiti istinu.
Nedavno je shvatio i tvoj stric Oto,
a za njim i straža Hajtauera.
Ako nameravam da se borim?
To je jasno.
Nema potrebe da kvarimo ovaj susret.
Mada moram da kažem...
Verujem da bi Alf uživao
u tvojim odajama u Visokoj kuli.
Da bi želeo da budeš gospodar Starigrada, Alfe?
Nemam izbora.
Ja bih se odupro,
ali moram da mislim na druge.
Stoga, u interesu mira...
Pokoriću se. - Božanstveno.
Ja, Ormund Hajtauer,
zaklinjem se na odanost Reniri Targarjen, kraljici.
Biću joj veran.
Odabrao si mudro, mada nerado, lorde Ormunde.
Sad vrati svoju vojsku kući i bićeš pošteđen.
Naš pohod je završen.
Idemo kući Ružinim drumom.
Umalo da zaboravim.
Tvoj štićenik...
Deron Targarjen.
Poći će sa mnom.
Kao talac?
Bilo bi nesmotreno Egonovog naslednika
ostaviti da sa zmajem vršlja Hvatom.
Bićemo blagonakloni kao prema svakom Viserisovom sinu.
Dok se dobro vladaš.
Budi hrabar, mladi prinče.
Drago mi je što te vidim.
Idi kući.
KUĆA ZMAJA
Vazduh je zasićen duhovima.
Ne nesrećnim.
Vidim sebe kao malu kako dolazim...
Da mu sviram novu pesmu.
Tad je bio snažan.
A moja majka...
Lord Ormund se predao.
Mali princ je kod nas.
Iako smatram da je trebalo sve da ih spržimo.
Moram da opravdam očevu veru u mene.
I vladam kako bi on želeo.
Kako god, moramo da počnemo.
Hoću što pre da budem krunisana.
Iako to iziskuje velike pripreme.
Treba smestiti i hraniti sve zvanice.
Organizovati turnire, veliku procesiju.
Deron Targarjen, veličanstvo.
Nismo se upoznali.
Ja sam tvoja polusestra i naslednica našeg oca.
Leteo si u službi svog brata, uzurpatora.
Šta imaš da kažeš?
Zini i odgovori kraljici. - Ovde si zarobljenik.
Gledaćemo te u skladu sa tvojim ponašanjem i prilagođavanjem.
Gledaj u mene.
Koliko je Ormund znao o zaveri da mi se oduzme presto?
A Emond i Egon?
Šta znaš o njihovom kretanju?
Kako želiš. Zatvorite ga.
Silazimo!
Mislila sam da je stariji.
Ima pravo na presto. Moraćeš da ga ubiješ.
...Tilend Lanister. Nije mi se poverio.
Rekao je da će podeliti zlato
i poslati ga iz grada na sigurno.
Kakvo zlato? - Čini se, veličanstvo,
da je krunsko blago odneto. - Odneto je?
Riznica je prazna.
Ima tek za nedelju ili dve dana potreba dvora.
Malo više ako donesete zlato iz Zmajkamena.
Ali za potrebe svih Sedam kraljevstava...
Ne. Šta će biti s mojim krunisanjem?
Nešto sigurno znaš. - Nisu mi mnogo rekli.
Možda zato što mi malo veruju. - Verujete li mu, lorde Korlise?
Ne verujem da zna gde je zlato.
A umem da osetim laž. - Niko te nije pitao.
Dužnost gospodarice šaptalica je da me savetuje.
Ser Tilend je verovatno poginuo kod Ždrela.
Sigurno je nekome rekao.
Jedino lordu Džasperu.
Gvozdenoj palici.
Zaboga.
Našli smo se...
U nezgodnoj situaciji.
Ali ja moram biti krunisana.
Egonova je zbrzana.
Moja će biti valjana
da se u kraljevstvu zna ko je vladarka.
Mislim, moja kraljice, da će narod biti ogorčen
što se izlažete tolikom trošku dok oni trpe nedaće.
Nije u pitanju sujeta već zakonito nasleđe.
Mornarice Trijarhije više nema
ali preživeli pirati domogli su se obale.
Pljačkaju sela.
Odvode žene i traže otkup koji niko ne može da plati.
Problemi u gradu rastu, veličanstvo.
Žitnice su skoro prazne,
njive su spržene, a setva će za nekoliko meseci.
Ako trgujemo...
Treba vremena da se putevi otvore.
Nemamo dovoljno lađa
da osiguramo tovare na moru.
Moramo da nađemo žito za hleb
ili će narod ponovo gladovati.
Večito gladan narod je užasna gnjavaža.
Gladno stanovništvo je opasno,
što kraljica dobro zna.
Dokle ćemo dangubiti na tričarije?
Dobili smo rat.
Pošalji još jednog gavrana u Livačku stenu.
Ako je Tilend tamo sakrio zlato ledi Džoana će reći.
Obavestite sve velike kuće.
Recite im da njihova kraljica traži da plate danak.
Podsetite ih ko sada vlada kraljevstvom.
Nećete dovesti svoje Malo veće iz Zmajkamena?
Ima mnogo posla.
Izdali su me ćutanjem, ako ne i delom. Ne želim ih više.
Gde je Emond?
Zapalio je Demonov garnizon i ubio kaštelana i njegove sinove.
Potom je nestao.
Vagar nije viđena danima.
Tamo je bila i jedna žena, nekakva meštarka.
Ne znam za nju.
Emond neće smeti ovde da vas izazove.
Neće, ali hoću da ga nađete.
Kao i Ovcokradicu.
Opasni su.
Neka Bela poleti da izvidi.
Krenite od Harendvora i javite ako ih vidite.
A ja ću ponuditi nagradu za hvatanje njihovih jahača.
Nemamo čime da nagradimo.
Imaćemo.
Još bolje. Onome ko ubije Jednookog
daću Harendvor.
Sada mi nije potreban. Sve Rečne zemlje su moje.
A Egon je obesio pacolovce.
Čast mi je da budem vaš zaštitnik,
ali treba da budem sa mojim ljudima, u gradu.
Savetujem da odmah imenujete svoju stražu.
Demon će se time pozabaviti.
Moja kraljice, samo čas.
Pacovi su pojeli veliki broj sveća.
Lojanica ima malo. Ili da uzmemo nove ili da sedimo u mraku.
Onda uzmite. - Svakako.
Nema nikoga... - Oprostite mi.
Povodom spavaće sobe... - To ćemo kasnije.
Stegonoše Hajtauera drže Senicu.
Cena vina je utrostručena. - Nazad.
Problem je novac. - Dosta!
Biće vremena narednih dana za priču o kraljičinom piću.
Gde je moje zlato?
Tvoje zlato? - Zlato krune. Riznica.
Ne pravi se naivna. - Nisam ti od pomoći.
Rizničar ga je odneo. - Bez znanja kraljice?
Ne trpe me od početka, mrze moj uticaj i prisustvo.
Moj otac je to krio od mene. - Nije valjda?
Uputila bih te na njega da ga nisi ubila.
Je li ti bilo lakše?
Jer si izgubila Džesa.
Radije bih ubila Egona, kako je htela i tvoja majka.
Ali eto nas.
Njega nema, i ne verujem da to nije tvoje maslo.
Sam je to uradio.
Egon je pobegao kad sam se vratila. Orvil ti nije rekao?
Svoju, ili tvoju verziju?
Nisam budala.
Ako tražiš da predvidim sve podlosti Larisa Stronga
ne mogu da ti pomognem.
Gde je Vagar? Ko jaše Ovcokradicu? - Ne znam!
Nije li Emond pobegao, kako sam obećala?
Nisu li te stražari pustili?
Učinila sam šta sam mogla.
Kriviš li me samo za dela njihova?
Rekla si da možemo da idemo. Mi smo rekle stražarima. Pobegle smo.
Niko ne zna kako on izgleda.
Egon.
Pun je ožiljaka i opekotina.
Njegov zmaj je mrtav. Kao da je i on.
Ne može da se bori. Ako Laris pokuša da ga vrati...
Odbaci ga kao uljeza.
Boriš se za njegov život.
Ubila si mi oca.
Kad Emonda nađu
i opasnost po mene nestane, moći ćete da idete.
Dotad neću da popuštam Hajtauerima.
Ne želim da ostanem ovde.
Biću dobra prema vama.
Imaćete hranu i odeću i...
Daću vam i sluškinju.
Sa stražarima možete da šetate bogošumom.
Dovodiće vam Džeheru nakratko svakih nekoliko dana.
Ne misliš tako, Renira.
Ne činim to dragovoljno.
Znači, treba da priželjkujem da mog sina uhvate i ubiju?
To je sigurno strašno.
Hoću da se objavi da je Egon nađen ovde, mrtav.
Lukava kocka, veličanstvo.
Dovedite Džofrija iz Dola.
On je prestolonaslednik. Podizaću ga kao naslednika.
Znam za ovo mesto ali nisam ga dosad videla.
Tako si ga zamišljala?
Istovremeno je veće ali i manje.
Alisent sigurno nije smela
da vam kaže gde je zlato.
Nije. - Verujete li joj?
Ona je Hajtauer.
Istina.
Ali bila bih glupa da mislim da ovako velika kuća
ima samo jednog pacova.
Brine me njen sin Deron, sada naš zarobljenik.
Zna li ona?
Trebalo bi da ga pogubim zbog izdaje.
Egonov je naslednik i ugrožava vas.
Ali je i moj polubrat
i nije zgrešio koliko Egon i Emond, a opet...
Zašto da ga ne ubijem?
Zašto da ga ne posečem kako su posekli moje sinove?
Niko vas neće sprečiti.
Treba rešiti mnogo stvari, a nemam kome da ih poverim.
Moja dvorska dama, Elinda?
Elinda Mesi je sada u gradu i lepo nas služi.
Pošalji po nju. Misarija,
neka osoblje bude ispitano.
U tajnosti.
One koji su za Hajtauerove treba zameniti.
Odmah, veličanstvo.
Dobar dan, veličanstvo.
Pozdravljam vas u ime Sedmoro koji čine jedno.
Hvala vam što ste odmah došli.
Mnogo toga se promenilo. - Ovo su nemirna vremena.
Zasad moram da odložim pravo i valjano krunisanje,
ali želim da me vi miropomažete,
pred očima naroda.
Avaj, to je nemoguće.
Zbog čega?
Pre nekoliko meseci miropomazao sam vašeg brata Egona
i proglasio ga zakonitim kraljem pred bogovima i ljudima.
Egon je mrtav, a ja sam na prestolu.
Vi tako kažete.
Tvrdite da sam lažljivica?
Nismo videli njegovo telo.
Niti su Tihe sestre pozvane da ga zbrinu.
Svakako razumete da, ako je došlo do nekakve greške...
Jeste sigurno.
Ja sam naslednica mog oca,
a bogovi kažu da moram da vladam nad Sedam kraljevstava.
Nisu li me odgajili i uništili uzurpatora?
Zaista je tako bilo.
Kako, ako to nije volja bogova?
Zmaj mi se javio u najodsudnijem času.
Moji bogovi nemaju ništa sa zmajevima.
Zmajevi su nečista magija stvorena u tmini,
ponosu i želji za moći i nečistim.
Oni razaraju...
Ali ne i stvaraju.
Ne mogu doneti nikakvo dobro.
Jasno ste mi izneli svoj stav.
Uz poštovanje, savetujem vam da od Vere ne činite neprijatelja.
Vera bodri, teši i povezuje vaš narod.
Ako je potcenite, čuvajte se.
Moram da priznam nešto što ste svakako naslutili.
Alin od Korita i njegov brat Adam moji su sinovi.
Majka im je žena koju sam ranije sreo.
Nisam ih priznao.
Bio me je stid.
I nisam želeo da ražalostim Renis, moju ženu.
Zahvalan sam što je pre smrti pokazala plemenitost.
Nisam naslutila.
Ali sada vidim.
Neću vas osuđivati.
Mnogi lordovi su se mešali sa onima niskog roda.
Njihovi sinovi nisu ništa manje hrabrog srca.
Svaki je dokazao da vredi više nego što se očekivalo.
Istina. Alin me je zadužio svojom hrabrošću
na Stepenicama i kasnije kod Ždrela.
Pokazao si da si vođa.
Izvršavao sam svoju dužnost, veličanstvo.
A Adam me je uverio da su mi bogovi naklonjeni.
Kad mi je nada zgasnula poslali su mi tebe.
Velika mi je čast da vam služim, veličanstvo.
Zato sam, moja kraljice
priznao moje sinove.
Ne samo to. Alin će biti moj naslednik.
Tražim da ih proglasite zakonitim naslednicima.
Neka budu Velarioni.
Lordovi kraljevstva.
Bez njih
moja loza će se ugasiti.
Moje ime će nestati.
Drago mi je da imate naslednika.
Oboje smo mnogo propatili...
Ne mogu da vam zamerim novu budućnost, ali Korlise...
Samo vaše odobravanje.
Ništa lakše.
Jeste li smireni?
Koliko mogu biti.
Primala sam ljude iz daleka,
ali nikad kao kraljica.
Nestrpljivo su vas iščekivali.
Onda mnogo i očekuju.
A sredstva su nam mršava.
Ne znam mogu li da udovoljim.
Neki će biti srećni samo da vide kraljicu.
Da donesem nakit?
Neću nositi suvišne ukrase.
Moram da pokažem snagu.
Spremnost.
Možda da uzmem mač?
Time biste moliocima poslali pogrešnu poruku.
Dobro kažeš.
Ipak.
Možda lanac.
Zbog težine.
Jedan od ovih.
Dođavola. - Veličanstvo?
Krvarim.
Jeste li sigurni? - Da. Bestraga!
Naravno.
Doneću tkanine.
Renira Targarjen, Prva svog imena.
Kraljica Andala, Rojnara i Prvih ljudi.
Gospa Sedam kraljevstava i zaštitnica carstva.
Veličanstvo, ja sam tkalja, radim sa vunom.
Velika je oskudica runa,
a to malo ovaca što ima odneli su zmajevi.
Može li runo da se uzme pre no što se životinja pojede?
To je bar jednostavno.
Pomoglo bi, svakako,
ali mnogo je nas tkalja.
Potrebna su nam ulaganja da obnovimo resurse.
Pet stotina zlatnih zmajeva.
Što se tiče ovaca, veličanstvo.
To nam ne bi obezbedilo meso.
Mi kasapi nemamo obrt. - Nema divljači?
Nadaleko.
Lovci su odvedeni u strelce.
Ako bi nam kruna dala novac...
Šta je sa Kraljevom šumom?
To bi bio smeo potez, veličanstvo.
Uvredio bi vaše kraljevske pretke.
Ne da ubijate jelene i veprove, ali možda zečeve.
O tome ne treba odlučivati ovde.
Sledeći molilac.
Ja sam Silvi, veličanstvo.
Pomogla sam ledi Misariji
protiv uzurpatora.
Zahvalna sam vam. I svima koji su imali veru.
Ja ne tražim novac
već pravdu.
Za narod koji je teško prebrodio protekle mesece.
Blokada je završena, ubrzo će trgovina...
Nismo samo zbog nje osiromašili, veličanstvo.
Već zbog bogatih.
Plemenitih lordova.
Pokupovali su sve za svoja skladišta.
Narodu ništa nije ostalo.
Je li to istina?
Nisam naivna, moja kraljice.
Takav je svet.
Ali kad plemstvo i to malo što je ostalo
prigrabi i one niskog roda ostavi da gladuju...
Ja to moram da iznesem kraljici
koja je na vlast došla da štiti svoj narod.
Opasno je za nedaće grada kriviti bogate.
U ratu svi trpimo. - Neki više od drugih.
Oduvek je tako.
Ali u ovakvim vremenima, batina u rukama neodgovornih
može dovesti do nemira i pobuna.
Zar narod ne zaslužuje... - Za grčeve.
...zaštitu i promišljenost svog vladara?
Kršenje te obaveze može da nas ugrozi.
Od nas očekuju red i sigurnost. - Od nas traže meso
i drva za ognjišta.
A ko smo mi?
Zaslužila sam mesto za ovim stolom, iako ne rođenjem.
Ali neka drugi odluče šta treba činiti.
Da li se Bela vratila?
Ima li vesti o Vagar i Ovcokradici? - Videla je samo Sunčev žar.
Mrtav je i raspadnut.
Leteće opet večeras.
Neka Adam pođe sa njom.
Ne mogu dugo da se kriju.
Imaćeš pravdu. - Nikad neću dobiti pravdu.
Ali proždraću svaku mrvu pravde do koje dođem.
Dotad se, preklinjem vas, posvetite problemu...
Nema problema. Kukumavci istresaju nezadovoljstvo
postojećim poretkom. - Lorde Korlise?
Neka kraljica odluči.
Niste od koristi.
Šta bi učinio vaš otac?
Priredio bi gozbu.
Divan dan za vas troje.
Čast nam je, veličanstvo.
Kakva će vam biti odeća?
Targarjena, veličanstvo.
Nipošto.
Onda neodređena.
Smislite sebi stil.
Belo?
Odlično. Vi?
Ja sam kovač, veličanstvo.
Kao Čekić.
Hju Čekić.
Alf Beli.
I Adam od Korita.
Kleknite.
U ime Ratnika nalažem vam da budete hrabri.
U ime Oca nalažem vam da budete pravedni.
U ime Majke
nalažem vam da branite mlade i nevine.
Je li to sve? - Ser Alfe.
Ser Hju. Ser Adame.
Sada ste kraljičini vitezovi.
Hoćete li se zakleti svojoj vladarki i njenom cilju,
da služite i štitite krunu do kraja svojih dana?
Zaklinjem se, veličanstvo.
Zaklinjem se i ja.
Do smrti.
Ser Lutore, želim da razgovaramo o jednoj zamisli.
Večeri za brojne plemiće...
Veličanstvo.
Pitam se kakav život mogu da očekujem,
jer smo sada u Kraljevoj Luci.
Naravno. Obećala sam da ću zbrinuti vašu ženu i vas.
Otišla je.
Otišao sam da je potražim, ali ona je kod brata u Survište.
Ovde je ništa nije čekalo.
Pošaljite po nju. Dobićete kuću na Visenijinom brdu.
Kada, veličanstvo?
Čim uzmognem.
Trenutno nemam Malo veće,
a ni Kraljičinu stražu.
Preplavljena sam nedoumicama i oskudicom.
Čim se priberem pozabaviću se vašim zahtevom.
Kraljica udova, veličanstvo.
U redu.
Zahvaljujem...
Veličanstvo.
Oprostite mi zbog oštrog tona.
Imam samo jedan, sitan zahtev.
Da čujem.
Da se telo mog oca pošalje u Starigrad,
da počiva sa mojom majkom.
Biće kako želiš.
Hvala.
Neobično je
biti ovde sa vama.
Alisent.
Vladala si ovim kraljevstvom dok je moj otac bio nemoćan.
Jesam.
Danas sam saslušala molitelje.
Mnogo ih je.
A njihovih zahteva još više. Veliki je to teret.
Kako si se s tim nosila?
Iskreno?
Ne možeš da vladaš a da se ne promeniš.
Moraš da odlučuješ i, ponekad,
da okreneš glavu od patnji i umiranja.
Moraš da zatvoriš vrata u sebi.
Radićeš stvari kojih se tvoje srce gnušalo
pre nego što si došla na presto.
Priznajem da je teško,
ali ne da moram postati nešto što nisam.
Vreme će pokazati.
Moj otac se nije promenio.
Tvoj otac je živeo u svom svetu.
U koji nas dve nismo kročile.
Dobro došli.
Uverena sam da ste čuli
da je obznanjen naš dolazak na presto.
Hajtaueri su mi se već zakleli na vernost,
kao i svi ovde prisutni.
Sa zakašnjenjem.
Ipak, ovde sam kao pomiriteljka.
Čast nam je, veličanstvo, što smo konačno sa vama.
Izjavljujem, što svi ovde znaju,
da sam od početka sumnjao u tvrdnje Hajtauera.
Verujem da je tako.
Iako nisam čula da ste se pobunili.
Gozba je poslužena.
Šta je ovo?
Ono što jede običan svet u mom gradu.
Jede i gore, dok vi i vama slični
držite hranu u skladištima.
Plašili smo se, veličanstvo.
Zar da naše porodice gladuju?
Ne želim da iko gladuje.
Radije bih da oni koji imaju previše
zbrinu one koji imaju malo, kako pastir čini sa ovcama.
Siromasi su, kao pacovi, preplavili grad.
Kradu i tuku se za svaku mrvicu.
Vi ne biste činili isto da vaša deca gladuju?
Ne, ne bih.
Divim se vašoj uzdržanosti.
Mirno ćete počivati u grobu.
Dok ste vi ovde, moji zlatni plaštovi ulaze u vaše kuće.
Iz vaših skladišta uzimaju sve što ste nagomilali.
Ono što nađu, doneće mi da podelim potrebitima.
To je nečuveno! - Pljačkaju nas.
Kruna zahteva da izvršite svoju dužnost.
Večeras ćete razumeti
šta ću tražiti od vas sada i ubuduće.
Prijatno veče.
Veličanstvo.
Kuća Manderlija?
Ser Toren Manderli, veličanstvo.
Vaš sluga pokorni.
Iz pokornosti se tako smešite, ser Torene?
Divim se dobrom potezu.
Moji zlatni plaštovi će posetiti i vašu kuću.
To sam zaslužio koliko svi drugi.
Narod će pozdraviti vaš mudar potez.
Možda će zaboraviti da su zbog vaše blokade
ostali bez hleba.
Budite uvereni, ser Torene.
Dugo pamtim.
Preziraće te zbog ovoga.
To su trgovci i niže plemstvo.
Znaju da su pogrešili. - Mada je zabavno.
To će jednom broju ljudi pomoći za neko vreme,
a drugima nimalo.
To je samo gest. - Koji znači.
Ali imaš pravo. Nije trajno rešenje.
Zato moraš da letiš.
Idi u Dol.
Ledi Džejn nije poslala obećane mačeve.
Dug će platiti kovanicama.
Uživaću.
Pozvaću i druge velike kuće.
A ti se vrati sa zlatom, ili obećanim zlatom,
inače smo propali.
Postigla si mnogo ali i dalje ne znaš ko si.
Ako ne mogu da upravljam gradom, kako ću vladati kraljevstvom?
Egon Osvajač je imao tri zmaja.
Ti ih imaš šest. To je nepojmljiva sila.
Zašto da prosjačiš zlato kad je svet naš?
Dorna može biti naša.
Potom Esos i Slobodni gradovi.
Ji Ti i njena bogatstva.
Kažu da u gradu na obodu sveta muškarci imaju krila.
Sećam se da sam želela da odem tamo i uverim se.
Oni će nam služiti. Tebi će služiti.
Imaćeš nepobedivo carstvo.
A naša deca će vladati zauvek.
Govoriš kao da smo pljačkaši, pirati koji nas more.
Mi smo bogovi, Renira.
Kako je i suđeno.
Kako proročanstvo nalaže.
Nisu li nam obećani zmajevi,
san o Staroj Valiriji?
Moj otac je rekao da su zmajevi
sila koju nijedan čovek ne treba olako da shvata.
Tvoj otac.
Bio je dobar čovek.
Izmirio sam se sa njim.
Ali on se odrekao zmaja.
Nikad nije priželjkivao da bude veliki.
Znao je da postoji prevelika moć.
San o Staroj Valiriji okončao se Propašću.
Pozabavimo se Kraljevom Lukom
pre nego što okrenemo pogled ka horizontu.
Veličanstvo.
Ipak moraš da ubiješ Derona.
Umorni ste.
Ne mogu da spavam u toj postelji.
Možda treba da promenite madrac.
Moguće.
Zakopali ste svoj bol.
Ne osećam ga. Ništa ne osećam.
Ne... Osećam gnev.
Gnev koji ne mogu da obuzdam.
Poznat mi je takav gnev.
Potražiću one koji su mi ubili sinove.
Hoću.
Neka vas obrednik odbaci.
To će biti vaše pomazanje.
Renira!
Suviše sam dugo odsustvovala.
Ali sada smo konačno zajedno.
Uzurpatori su oterani i ja sam sela na presto koji mi pripada.
Vladaću pravedno.
Čvrsto, ali milostivo...
Kako i priliči istinskoj kraljici.
Zato sam donela darove.
U čast mog oca koji je bio pre mene.
Bog bio s tobom.
Veličanstvo.
Ako mogu da se obratim.
Pratite me.
Adama ste proizveli u viteza, ali od Korita a ne Velariona.
Mislio sam da smo se složili da će on i Alin biti priznati.
Ako je u pitanju formalnost...
Žao mi je, ali u ovom času da ne mogu da ti udovoljim.
Sve što sam imao, sve, dao sam da ti služim.
Moj dvorac je spaljen.
Nisam tražio da mi se odužiš.
Znaš dobro da su glasine od početka pratile moje sinove.
Tek sam počela da vladam.
U ovom trenutku ne mogu da dozvolim da prihvatim one
rođene van plemićkog doma. Ja...
Uvredićeš moju kuću
da bi te ljudi videli kao nešto što nisi.
Moram da mislim na Džofrija.
Odano sam te branio kad se sumnjalo u tvoju vernost.
Jesi, i zahvalna sam ti na tome i svemu drugom.
Ali sad su sve oči uprte u mene.
Možda jednog dana, kad podozrenje popusti...
Stidiš se.
Zakonito poreklo... - Tvoj sin Džofri...
On je kopile.
Tvoj sin Luseris, kog sam priznao za naslednika,
bio je kopile. - Lorde Korlise.
Tvoj sin Džaseris je živeo i umro kao kopile!
Reci mi zašto su tvoja deca zaslužila ono što mojoj odričeš.
Helena je otišla u bogošumu i zahvaljuje.
Tvoj sin Deron je ovde.
Ovde je? Otkad?
Doveden mi je pre dva dana,
jer je to bio uslov predaje tvog rođaka.
Šta nameravaš...
Šta nameravaš da učiniš s njim?
Trebalo bi da mu odrubim glavu, ali...
Nije imao ništa sa izdajom svog brata.
Činio je ono što su stariji očekivali.
Zato ću ga poslati na sever, na Zid.
Uzeće Crnog i neće se vraćati,
ali će sačuvati život.
Želiš da ti zahvalim?
Bila si milosrdna.
A ipak žalim zbog onoga što je moglo biti.
Odveli su ga kao bebu, videla sam ga jednom u pet godina.
Jedva ga i poznajem, ali...
Po svemu što sam čula, držao se veoma hrabro.
Želim da ga vidim.
Bićete u Noćnoj straži gde ćete služiti.
To je težak, ali častan put.
Nisi dirnut. Šteta. Tvoja majka je ovde.
Savetujem ti da se opustiš.
Barem jednom, pre polaska na dug put.
Kraljica udova, ser.
Evo je.
Pogledaj je.
Ne prepoznaješ ga.
On nije Deron.
Ko si ti?
Govori!
Primorao me je. Preklinjao sam ga.
Ko te je primorao?
Lord Ormund Hajtauer.
Izbelio mi je kosu
i rekao da se pretvaram da sam princ.
Makar me zmajevi spalili.
I da ćutim, inače će moja majka visiti.
Moja prava majka.
Ona nije kraljica, veličanstvo.
Ona je gospa, a mi smo trgovci.
Ormund me je prevario.
Tvoj sin je kod njega, nema sumnje.
Zar je mislio da neću otkriti?
Kakvu to igru igra?
Veličanstvo, poručuju vam da smo mi svoje obavili.
Boje Hajtauera su uklonjene.
Spalite sve.
Veličanstvo, na kapiji je zmajčuvar.
O čemu se radi?
Hajtauerova vojska je zauzela Survište.
Šta?
Preplavila je ulice.
Stanovnici su taoci.
A mladi zmaj?
Odveli su ga iza kapije.
Samo ja sam umakao.
Spaliću ih.
Tako ćete spaliti i svoje ljude,
majke i decu koji od vas očekuju milost?
Šta Ormund želi da postigne?
Moja ruka je duga.
Neće pobediti.
Prevod: Svetlana Mitrović